২০২৫-এ টেস্ট অবসর, ২০২৬-এর কী প্ল্যান? জানিয়ে দিলেন কোহলি

ওয়েব ডেস্ক: অবসরের জল্পনা উড়িয়ে ২০২৫-এ নতুনভাবে নিজেকে বাইশ গজের ‘কিং’ হিসেবে প্রতিষ্ঠা করেছেন বিরাট কোহলি (Virat Kohli)। টি-২০-র পর এবছর টেস্টজীবনেও ইতি টেনেছেন তিনি। তারপর ওডিআই ফরম্যাটেও আরও ঝকঝকে হয়েছে বিরাটের। বিজয় হাজারেতেও রান পেয়েছেন ভালোমতো। ২০২৫-কে যেভাবে শেষ করলেন, সেভাবেই ২০২৬-কে শুরু করতে চাইবেন কোহলি। আর সেটারই একটা স্পষ্ট ইঙ্গিত দিলেন বছরের শেষ দিনে।

স্ত্রী অনুষ্কা শর্মাকে (Anushka Sharma) পাশে নিয়ে নতুন বছরকে (New Year) স্বাগত জানালেন বিরাট। নিজের সোশ্যাল মিডিয়ায় অর্ধাঙ্গীনির সঙ্গে একটি ছবি পোস্ট করেন তিনি। সেই পোস্টে তিনি লেখেন, ‘আমার জীবনের আলোকে (অনুষ্কা শর্মা) সঙ্গে নিয়ে ২০২৬-এ পা রাখছি’। বর্ষবরণের রাত অবধি খুব অল্প সময়েই ভাইরাল হয়ে যায় কোহলির এই পোস্ট।

আরও পড়ুন: এভাবেও ফিরে আসা যায়! কেমন কাটল রোহিত, কোহলির ২০২৫?

আসলে এই দিনটায় ক্রিকেট থেকে ছুটি নিয়েছেন তিনি। তবে খুব বেশিদিনের বিরতি নয়। পরিবারের সঙ্গে কিছুটা সময় কাটিয়েই ফের মাঠে নামার অপেক্ষায় রয়েছেন কোহলি। কারণ একদিকে যেমন চলেছে বিজয় হাজারে ট্রফি, অন্যদিকে সামনেই রয়েছে ভারত–নিউজিল্যান্ড ওডিআই সিরিজও, যা আরও একবার রেকর্ড গড়ার বড় মঞ্চ হয়ে উঠতে পারে কোহলির কাছে।

View this post on Instagram

A post shared by Virat Kohli (@virat.kohli)

মাত্র ২৫ রান করলেই আন্তর্জাতিক ক্রিকেটে ২৮ হাজার রানের মাইলফলক স্পর্শ করবেন কোহলি। এই তালিকায় তাঁর আগে আছেন শুধুমাত্র শচীন তেন্ডুলকর ও কুমার সাঙ্গাকারা। শচীন ৬৪৪ ইনিংসে এই রেকর্ড করেছিলেন, সাঙ্গাকারার লেগেছিল ৬৬৬ ইনিংস, সেখানে মাত্র ৬২৩ ইনিংসেই ২৭,৯৭৫ রান করে ফেলেছেন কোহলি। তাই এখন স্বাভাবিকভাবেই আশা করা হচ্ছে, নিউজিল্যান্ডের বিরুদ্ধে আসন্ন এই ওডিআই সিরিজেই এই রেকর্ড নিজের নামে তিনি।